CELEX: 62013CN0294
Language: bg
Date: 2013-05-27 00:00:00
Title: Дело C-294/13 P: Жалба, подадена на 27 май 2013 г. от Европейска комисия срещу Решение на Общия съд (осми състав) от 14 март 2013 г. , постановено по дело T-587/08, Fresh Del Monte Produce, Inc./Европейска комисия

31.8.2013   
            
            
               BG
            
            
               Официален вестник на Европейския съюз
            
            
               C 252/19
            
         Жалба, подадена на 27 май 2013 г. от Европейска комисия срещу Решение на Общия съд (осми състав) от 14 март 2013 г., постановено по дело T-587/08, Fresh Del Monte Produce, Inc./Европейска комисия
   (Дело C-294/13 P)
   2013/C 252/28
   Език на производството: английски
   
      Страни
   
   
      Жалбоподател: Европейска комисия (представители: A. Biolan, M. Kellerbauer, P.J.O. Van Nuffel)
   
      Други страни в производството: Fresh Del Monte Produce, Inc., Internationale Fruchtimport Gesellschaft Weichert GmbH & Co. KG
   
      Искания на жалбоподателя
   
   Жалбоподателят иска Съдът:
   
               —
            
            
               да отмени точка 1 от диспозитива на Решение на Общия съд от 14 март 2013 по дело T-587/08, Fresh Del Monte Produce Inc./Комисия;
            
         
               —
            
            
               да постанови окончателно решение по делото, като определи наложената на Fresh Del Monte Produce Inc. глоба в размер на 9 800 000 EUR,
            
         
               —
            
            
               да осъди Fresh Del Monte Produce Inc. да заплати съдебните разноски за производството по жалбата и част от разноските за производството пред Общия съд, каквато Съдът на ЕС прецени, че е подходяща.
            
         
      Правни основания и основни доводи
   
   Според Комисията, като приел, че информация, предоставена на Комисията в отговор на искане за информация, трябва да се вземе предвид за намаляване на глобата, като доброволно сътрудничество, което е улеснило разследването на Комисията, Общият съд нарушил член 23 от Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (1), във връзка с Насоките на Комисията за освобождаване от глоби и намаляване на техния размер по делата за картели (2), и принципа на ефективно прилагане на членове 101 и 102 ДФЕС.
   При условията на евентуалност Комисията твърди, че Общият съд нарушил член 23 от Регламент № 1/2003 и задължението за мотивиране, като намалил наложената на Del Monte глоба въз основа на сътрудничеството на Weichert по време на административното производство, въпреки че в момента, в който се твърди, че Wheichert сътрудничило, Del Monte и Weichert вече не били част от едно и също предприятие.
   
      (1)  ОВ L 1, стр. 1, Специално издание на български език, 2007 г., глава 8, том 1, стр. 167.
   
      (2)  ОВ C 45, стр. 3.